**PRACOVNÝ LIST**

**MIESTNA KRAJINA**

**POLOHA OBCE SEČOVCE**

Prečítaj si text:

Sečovce sa nachádzajú na severovýchodnom okraji [okresu Trebišov](https://sk.wikipedia.org/wiki/Trebi%C5%A1ov_(okres)) na [východnom Slovensku](https://sk.wikipedia.org/wiki/V%C3%BDchodn%C3%A9_Slovensko), 28 km východne vzdušnou čiarou od [Košíc](https://sk.wikipedia.org/wiki/Ko%C5%A1ice) a 340 km [východo-severovýchodne](https://sk.wikipedia.org/wiki/Svetov%C3%A1_strana) od hlavného mesta [Bratislavy](https://sk.wikipedia.org/wiki/Bratislava), v blízkosti štátnej hranice s [Maďarskom](https://sk.wikipedia.org/wiki/Ma%C4%8Farsko) a [Ukrajinou](https://sk.wikipedia.org/wiki/Ukrajina).

Mesto sa rozprestiera juhovýchodne od [Dargovského priesmyku](https://sk.wikipedia.org/wiki/Dargovsk%C3%BD_priesmyk), na prechode [Podslanskej pahorkatiny](https://sk.wikipedia.org/wiki/Podslansk%C3%A1_pahorkatina) a [Trebišovskej tabule](https://sk.wikipedia.org/wiki/Trebi%C5%A1ovsk%C3%A1_tabu%C4%BEa). Zo západu mesto obklopujú [Slanské vrchy](https://sk.wikipedia.org/wiki/Slansk%C3%A9_vrchy).  Mesto leží v nadmorskej výške 110 – 160 [m. n. m](https://sk.wikipedia.org/wiki/Metrov_nad_morom). V západovýchodnom smere mestom preteká potok [Trnávka](https://sk.wikipedia.org/wiki/Trn%C3%A1vka_(pr%C3%ADtok_Ondavy)), ktorý je hlavným zdrojom pre vodnú nádrž [Sečovce](https://sk.wikipedia.org/wiki/Se%C4%8Dovce_(vodn%C3%A1_n%C3%A1dr%C5%BE)). Pre oblasť Sečoviec je charakteristické mierne teplé a suché podnebie s chladnou zimou.

Súčasťou mesta sú dve [mestské časti](https://sk.wikipedia.org/wiki/Mestsk%C3%A9_%C4%8Dasti_Se%C4%8Doviec)  – [Albínov](https://sk.wikipedia.org/wiki/Alb%C3%ADnov)  a Kochanovce. Kochanovce boli do roku 1948 samostatnou obcou a Albínov mal postavenie [osady](https://sk.wikipedia.org/wiki/Osada), ktorá sa v 20. až 30. rokoch 20. storočia začala rozrastať do podoby [dediny](https://sk.wikipedia.org/wiki/Dedina_(v%C5%A1eobecne)).

Centrum mesta leží v nadmorskej výške 149 m n. m., najvyšší bod v katastrálnom území mesta ( 210 m n. m.) sa nachádza v lokalite Vinice (záhradkárska oblasť Stašov), kde je najnápadnejším vrchom Koscelok s nadmorskou výškou 164 m n. m. Najnižší bod sa nachádza na východe extravilánu mestskej časti Kochanovce (110 m n. m.).

Sečovcami preteká potok [Trnávka](https://sk.wikipedia.org/wiki/Trn%C3%A1vka_(pr%C3%ADtok_Ondavy)), do ktorého sa v juhovýchodnej časti vlieva potok [Trnava](https://sk.wikipedia.org/wiki/Trnava_(pr%C3%ADtok_Trn%C3%A1vky)). Spolu s potokom [Miľač](https://sk.wikipedia.org/w/index.php?title=Mi%C4%BEa%C4%8D&action=edit&redlink=1) je Trnávka zdrojom pre [vodnú nádrž Sečovce](https://sk.wikipedia.org/wiki/Se%C4%8Dovce_(vodn%C3%A1_n%C3%A1dr%C5%BE)) nachádzajúcu sa na hranici s obcou Trnávka.

Sečovce sa nachádzajú v miernom podnebnom pásme kontinentálneho rázu, ktoré je charakteristické výraznými rozdielmi medzi letnými a zimnými teplotami, a striedajúcimi sa 4 [ročnými obdobiami](https://sk.wikipedia.org/wiki/Ro%C4%8Dn%C3%A9_obdobie).

Priemerná ročná teplota sa pohybuje od 8 do 9 [°C](https://sk.wikipedia.org/wiki/Stupe%C5%88_Celzia). Počet [letných dní](https://sk.wikipedia.org/wiki/Letn%C3%BD_de%C5%88) je okolo 68. Absolútne teplotné minimum bolo - 28 °C, absolútne teplotné maximum dosiahlo hodnotu 37,2 °C. Južná hranica katastrálneho územia mesta, spolu s priľahlou obcou [Nový Ruskov](https://sk.wikipedia.org/wiki/Nov%C3%BD_Ruskov) patria medzi najsuchšie miesta na Slovensku. Príčinou nízkeho úhrnu [zrážok](https://sk.wikipedia.org/wiki/Zr%C3%A1%C5%BEky) je [zrážkový tieň](https://sk.wikipedia.org/wiki/Zr%C3%A1%C5%BEkov%C3%BD_tie%C5%88), ktorý vytvára pohorie Slanské vrchy, keďže väčšina zrážok prúdi západnými vetrami. Priemerný ročný úhrn zrážok je cca 564 až 570 mm. Zrážkovo najbohatšie mesiace sú [jún](https://sk.wikipedia.org/wiki/J%C3%BAn), [júl](https://sk.wikipedia.org/wiki/J%C3%BAl) a [august](https://sk.wikipedia.org/wiki/August), Oproti tomu najmenej zrážok spadne vo [februári](https://sk.wikipedia.org/wiki/Febru%C3%A1r) a [marci](https://sk.wikipedia.org/wiki/Marec).  V oblasti výrazne prevláda severný [vietor](https://sk.wikipedia.org/wiki/Vietor), ďalším rozšíreným je juhovýchodný a severozápadný smer vetra.

Odpovedz na otázky:

1. V akej nadmorskej výške leží mesto Sečovce?
2. Mesto Sečovce sa rozprestiera juhovýchodne od akého priesmyku?
3. Aká je priemerná ročná teplota pre mesto Sečovce?
4. Súčasťou mesta sú dve mestské časti. Ako sa nazývajú?
5. V akej nadmorskej výške leží centrum mesta?
6. Ktoré mesiace sú bohaté na zrážky (kedy spadne najviac zrážok)?
7. Mestom preteká potok ........................ .
8. V oblasti mesta Sečovce prevláda aký vietor?( severný, južný, východný, západný)?
9. V akom podnebnom pásme sa nachádza mesto Sečovce?
10. Aký je priemerný ročný úhrn zrážok?